Өскемендегі спорт мектебі спортшыларға заңсыз 4 млн теңге аударған
DATE: 19:39, 10 Сәуір 2024 | GMT +5
TITLE: Өскемендегі спорт мектебі спортшыларға заңсыз 4 млн теңге аударған
URL: https://kaz.inform.kz/news/oskemendeg-sport-mekteb-sportshilarga-zansiz-4-mln-tenge-audargan-0ace37/
META: DATE: 19:39, 10 Сәуір 2024 | GMT +5
TOTAL WORDS: 102
AUTHOR(S):
TEXT: ШҚО Сыбайлас жемқорлыққа қарсы қызметі спорт саласындағы жемқорлық тәуекелдеріне сыртқы талдау жүргізді. Соның нәтижесінде бірқатар заңбұзушылық анықталған. «Өскеменде орналасқан волейболдан олимпиадалық резервтің мамандандырылған балалар-жасөспірімдер спорт мектебі қағазда оқу-жаттығу жиындарын өткізгендігін және спортшыларға жатын орындарына, тамақтануына іссапар төлемдері ретінде 4, 1 млн теңге аударылғандығын көрсеткен. Алайда іс жүзінде бұл оқу-жаттығу жиындары қаладағы мектептің өз базасында өткізілген. Яғни, Өскеменде тұратын спортшыларға іссапар шығындарына төлем жасалған. Сондай-ақ облыстағы Балалар мен жасөспірімдер спорт мектептерінің 7 қызметкері жалған дипломдарды пайдаланғаны анықталды», - дейді Сыбайлас жемқорлыққа қарсы қызметтің басшысы Денис Шакенов. Осы фактілер бойынша уәкілетті органдармен тексерулер жүргізілуде. Соның қорытындысы шыққаннан кейін қылмыстық-процестік заңнама шеңберінде процестік шешім қабылданады
